CELEX: 32021R0724
Language: el
Date: 2021-03-03 00:00:00
Title: Εκτελεστικός κανονισμός (ΕΕ) 2021/724 της Επιτροπής της 3ης Μαρτίου 2021 για τη θέσπιση κανόνων εφαρμογής του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις των κρατών μελών προς την Επιτροπή σχετικά με τους οργανισμούς που έχουν οριστεί για την εποπτεία των διαδικασιών παλαίωσης αλκοολούχων ποτών και τις αρμόδιες αρχές που είναι υπεύθυνες για την εξασφάλιση της συμμόρφωσης με τον εν λόγω κανονισμό

5.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 155/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/724 ΤΗΣ ΕΠΙΤΡΟΠΗΣ
         της 3ης Μαρτίου 2021
         για τη θέσπιση κανόνων εφαρμογής του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις των κρατών μελών προς την Επιτροπή σχετικά με τους οργανισμούς που έχουν οριστεί για την εποπτεία των διαδικασιών παλαίωσης αλκοολούχων ποτών και τις αρμόδιες αρχές που είναι υπεύθυνες για την εξασφάλιση της συμμόρφωσης με τον εν λόγω κανονισμό
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (1), και ιδίως το άρθρο 20 πρώτο εδάφιο στοιχείο α) και το άρθρο 44 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 παράγραφος 6 του κανονισμού (ΕΕ) 2019/787, οι εργασίες για την παλαίωση των αλκοολούχων ποτών πρέπει να πραγματοποιούνται υπό τον φορολογικό έλεγχο ενός κράτους μέλους ή υπό έλεγχο που παρέχει ισοδύναμες εγγυήσεις.
                  
               
                     (2)
                  
                  
                     Για τον σκοπό αυτό, τα κράτη μέλη πρέπει να ορίζουν τους οργανισμούς που είναι υπεύθυνοι για την εποπτεία των εν λόγω διαδικασιών παλαίωσης και να ενημερώνουν σχετικά την Επιτροπή, ώστε να μπορεί να δημιουργήσει δημόσιο μητρώο στο οποίο θα παρατίθενται οι εν λόγω οριζόμενοι οργανισμοί.
                  
               
                     (3)
                  
                  
                     Το άρθρο 43 παράγραφος 1 του κανονισμού (ΕΕ) 2019/787 προβλέπει ότι τα κράτη μέλη είναι υπεύθυνα για τους ελέγχους των αλκοολούχων ποτών. Πρέπει να λαμβάνουν τα αναγκαία μέτρα ώστε να διασφαλίζεται η συμμόρφωση προς τον εν λόγω κανονισμό και να ορίζουν τις αρμόδιες αρχές που είναι υπεύθυνες για την εξασφάλιση της συμμόρφωσης με τον εν λόγω κανονισμό.
                  
               
                     (4)
                  
                  
                     Για να εξασφαλιστεί η αποτελεσματική επικοινωνία μεταξύ της Επιτροπής και των οργανισμών που είναι υπεύθυνοι για την εποπτεία των διαδικασιών παλαίωσης και των αρμόδιων αρχών που είναι υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787, είναι σκόπιμο να υποχρεούνται τα κράτη μέλη να κοινοποιούν στην Επιτροπή τα στοιχεία επικοινωνίας των αντίστοιχων οργανισμών τους που είναι υπεύθυνοι για την εποπτεία των διαδικασιών παλαίωσης και των αρμόδιων αρχών που είναι υπεύθυνες για την εξασφάλιση της συμμόρφωσης με τον εν λόγω κανονισμό.
                  
               
                     (5)
                  
                  
                     Για να εξασφαλιστεί ότι οι κοινοποιήσεις των κρατών μελών προς την Επιτροπή πραγματοποιούνται με απλό και αποτελεσματικό τρόπο, είναι σκόπιμο να απαιτείται, όταν ένα κράτος μέλος ορίζει περισσότερους από έναν οργανισμούς για την εποπτεία των διαδικασιών παλαίωσης αλκοολούχων ποτών ή περισσότερες από μία αρμόδιες αρχές υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787, να ορίζει έναν οργανισμό-σύνδεσμο ως ενιαίο σημείο επαφής με την Επιτροπή. Επομένως, τα κράτη μέλη θα πρέπει επίσης να κοινοποιούν στην Επιτροπή τα στοιχεία επικοινωνίας των οργανισμών-συνδέσμων τους.
                  
               
                     (6)
                  
                  
                     Για να εξασφαλιστεί η αποτελεσματική κοινοποίηση πληροφοριών μεταξύ των κρατών μελών και της Επιτροπής, θα πρέπει επίσης να θεσπιστούν κανόνες σχετικά με τη μορφή και τις προθεσμίες για τις εν λόγω κοινοποιήσεις.
                  
               
                     (7)
                  
                  
                     Ο παρών κανονισμός θα πρέπει να τεθεί σε εφαρμογή από τις 25 Μαΐου 2021, σύμφωνα με το άρθρο 51 παράγραφος 3 του κανονισμού (ΕΕ) 2019/787.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα αλκοολούχα ποτά,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Πληροφορίες που πρέπει να κοινοποιούνται στην Επιτροπή
            
               1.   Τα κράτη μέλη κοινοποιούν στην Επιτροπή τις ακόλουθες πληροφορίες σχετικά με τους οργανισμούς που ορίζονται για την εποπτεία των διαδικασιών παλαίωσης αλκοολούχων ποτών σύμφωνα με το άρθρο 13 παράγραφος 6 του κανονισμού (ΕΕ) 2019/787:
               
                           α)
                        
                        
                           επωνυμία, διεύθυνση, αριθμό τηλεφώνου, διεύθυνση ηλεκτρονικού ταχυδρομείου του οργανισμού που έχει οριστεί για την εποπτεία των διαδικασιών παλαίωσης αλκοολούχων ποτών·
                        
                     
                           β)
                        
                        
                           όταν ορίζονται περισσότεροι από έναν οργανισμοί για την εποπτεία των διαδικασιών παλαίωσης αλκοολούχων ποτών, την ειδική αρμοδιότητα καθενός εξ αυτών·
                        
                     
                           γ)
                        
                        
                           επωνυμία, διεύθυνση, αριθμό τηλεφώνου, διεύθυνση ηλεκτρονικού ταχυδρομείου του οργανισμού-συνδέσμου που έχει οριστεί σύμφωνα με το άρθρο 2 πρώτο εδάφιο.
                        
                     
            
               2.   Τα κράτη μέλη κοινοποιούν στην Επιτροπή τις ακόλουθες πληροφορίες σχετικά με τις αρμόδιες αρχές που είναι υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787 σύμφωνα με το άρθρο 43 παράγραφος 1 του εν λόγω κανονισμού:
               
                           α)
                        
                        
                           επωνυμία, διεύθυνση, αριθμό τηλεφώνου, διεύθυνση ηλεκτρονικού ταχυδρομείου της αρμόδιας αρχής·
                        
                     
                           β)
                        
                        
                           όταν ορίζονται περισσότερες από μία αρμόδιες αρχές, την ειδική αρμοδιότητα καθεμίας από αυτές·
                        
                     
                           γ)
                        
                        
                           επωνυμία, διεύθυνση, αριθμό τηλεφώνου, διεύθυνση ηλεκτρονικού ταχυδρομείου του οργανισμού-συνδέσμου που έχει οριστεί σύμφωνα με το άρθρο 2 δεύτερο εδάφιο.
                        
                     
         
         
            Άρθρο 2
            Ορισμός οργανισμών-συνδέσμων
            Όταν ένα κράτος μέλος ορίζει περισσότερους από έναν οργανισμούς για την εποπτεία των διαδικασιών παλαίωσης αλκοολούχων ποτών, ορίζει έναν οργανισμό-σύνδεσμο για τους εν λόγω οργανισμούς που εποπτεύουν τις διαδικασίες παλαίωσης.
            Όταν ένα κράτος μέλος ορίζει περισσότερες από μία αρμόδιες αρχές που είναι υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787, ορίζει έναν οργανισμό-σύνδεσμο για τις εν λόγω αρμόδιες αρχές.
            Αμφότεροι οι οργανισμοί-σύνδεσμοι είναι υπεύθυνοι για την κοινοποίηση των πληροφοριών στην Επιτροπή.
         
         
            Άρθρο 3
            Προθεσμία και λεπτομέρειες για τις κοινοποιήσεις των οργανισμών που έχουν οριστεί για την εποπτεία των διαδικασιών παλαίωσης αλκοολούχων ποτών και των αρμόδιων αρχών που είναι υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787
            
               1.   Τα κράτη μέλη κοινοποιούν στην Επιτροπή τις πληροφορίες που ορίζονται στο άρθρο 1 έως τις 25 Αυγούστου 2021.
            
            
               2.   Τα κράτη μέλη κοινοποιούν στην Επιτροπή τυχόν μεταβολές στις κοινοποιηθείσες πληροφορίες που αναφέρονται στην παράγραφο 1 εντός 3 μηνών από την ημερομηνία κατά την οποία επήλθε η μεταβολή.
            
            
               3.   Οι κοινοποιήσεις πραγματοποιούνται μέσω των εντύπων που παρατίθενται στο παράρτημα I για τις πληροφορίες σχετικά με τους οργανισμούς που έχουν οριστεί για την εποπτεία των διαδικασιών παλαίωσης αλκοολούχων ποτών και στο παράρτημα II για τις πληροφορίες σχετικά με τις αρμόδιες αρχές που είναι υπεύθυνες για την εξασφάλιση της συμμόρφωσης με τον κανονισμό (ΕΕ) 2019/787.
            
         
         
            Άρθρο 4
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 25 Μαΐου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 130 της 17.5.2019, σ. 1.
      
      
         
            ΠΑΡΑΡΤΗΜΑ I
            Έντυπο για την κοινοποίηση που αναφέρεται στο άρθρο 1 παράγραφος 1
            Κράτος μέλος:
            Ημερομηνία κοινοποίησης:
            
               Συμπληρώστε το μέρος Α εάν έχει οριστεί ένας μόνο οργανισμός για την εποπτεία των διαδικασιών παλαίωσης αλκοολούχων ποτών ή το μέρος Β εάν έχουν οριστεί περισσότεροι του ενός οργανισμοί για την εποπτεία των εν λόγω διαδικασιών. Στην τελευταία περίπτωση, συμπληρώστε επίσης το μέρος Γ.
            
            ΜΕΡΟΣ Α
            
               ΟΡΓΑΝΙΣΜΟΣ ΠΟΥ ΟΡΙΖΕΤΑΙ ΓΙΑ ΤΗΝ ΕΠΟΠΤΕΙΑ ΤΩΝ ΔΙΑΔΙΚΑΣΙΩΝ ΠΑΛΑΙΩΣΗΣ ΑΛΚΟΟΛΟΥΧΩΝ ΠΟΤΩΝ
            
            Επωνυμία:
            Διεύθυνση:
            Αριθμός τηλεφώνου:
            Email:
            ΜΕΡΟΣ Β
            
               ΠΙΝΑΚΑΣ ΟΡΓΑΝΙΣΜΩΝ ΠΟΥ ΟΡΙΖΟΝΤΑΙ ΓΙΑ ΤΗΝ ΕΠΟΠΤΕΙΑ ΤΩΝ ΔΙΑΔΙΚΑΣΙΩΝ ΠΑΛΑΙΩΣΗΣ ΑΛΚΟΟΛΟΥΧΩΝ ΠΟΤΩΝ
            
            
               Για κάθε οργανισμό να συμπληρωθούν τα ακόλουθα στοιχεία:
            
            Επωνυμία:
            Διεύθυνση:
            Αριθμός τηλεφώνου:
            Email:
            Ειδική αρμοδιότητα:
            ΜΕΡΟΣ Γ
            
               ΟΡΓΑΝΙΣΜΟΣ-ΣΥΝΔΕΣΜΟΣ
            
            Επωνυμία:
            Διεύθυνση:
            Αριθμός τηλεφώνου:
            Email:
         
      
      
         
            ΠΑΡΑΡΤΗΜΑ II
            Έντυπο για την κοινοποίηση που αναφέρεται στο άρθρο 1 παράγραφος 2
            Κράτος μέλος:
            Ημερομηνία κοινοποίησης:
            
               Συμπληρώστε το μέρος Α εάν έχει οριστεί μία μόνο αρμόδια αρχή για την εξασφάλιση της συμμόρφωσης με τον κανονισμό (ΕΕ) 2019/787 ή το μέρος Β εάν έχουν οριστεί περισσότερες από μία αρμόδιες αρχές. Στην τελευταία περίπτωση, συμπληρώστε επίσης το μέρος Γ.
            
            ΜΕΡΟΣ Α
            
               ΑΡΜΟΔΙΑ ΑΡΧΗ ΠΟΥ ΕΙΝΑΙ ΥΠΕΥΘΥΝΗ ΓΙΑ ΤΗΝ ΕΞΑΣΦΑΛΙΣΗ ΤΗΣ ΣΥΜΜΟΡΦΩΣΗΣ ΜΕ ΤΟΝ ΚΑΝΟΝΙΣΜΟ (ΕΕ) 2019/787
            
            Επωνυμία:
            Διεύθυνση:
            Αριθμός τηλεφώνου:
            Email:
            ΜΕΡΟΣ Β
            
               ΠΙΝΑΚΑΣ ΑΡΜΟΔΙΩΝ ΑΡΧΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗΝ ΕΞΑΣΦΑΛΙΣΗ ΤΗΣ ΣΥΜΜΟΡΦΩΣΗΣ ΜΕ ΤΟΝ ΚΑΝΟΝΙΣΜΟ (ΕΕ) 2019/787
            
            
               Για κάθε αρμόδια αρχή να συμπληρωθούν τα ακόλουθα στοιχεία:
            
            Επωνυμία:
            Διεύθυνση:
            Αριθμός τηλεφώνου:
            Email:
            Ειδική αρμοδιότητα:
            ΜΕΡΟΣ Γ
            
               ΟΡΓΑΝΙΣΜΟΣ-ΣΥΝΔΕΣΜΟΣ
            
            Επωνυμία:
            Διεύθυνση:
            Αριθμός τηλεφώνου:
            Email: